Nafarroako Parlamentuko Mahaiak, 2022ko irailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Cristina Ibarrola Guillén andreak aurkezturiko galdera, Nafarroako Gobernuarentzat bitartekari arituz Efficoldek Txinako FFP2 maskaren erosketan izandako prezioari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko irailaren 26an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:
1- Zer preziotan erosi zituen Efficoldek Txinako FFP2 maskarak, Nafarroako Gobernuarekiko bitartekari arituz?
2- Osasun Departamentuak fakturak edo bestelako dokumentuak eskatu al zizkion Efficoldi, aipatu informazioa lortzeko?
Iruñean, 2022ko irailaren 22an
Foru parlamentaria: Cristina Ibarrola Guillén
